CFRESH พุ่ง 5% โบรกฯอัพเป้า 5.40 บ. ชี้กำไร Q4 โต หลังยอดขายในปท.-ตปท.เพิ่ม
CFRESH วิ่งแรง 5% โบรกฯอัพเป้าใหม่ 5.40 บ. มองกำไร Q4/64-Q1/65 ยังสดใส จากยอดขายที่เพิ่มขึ้นทั้งใน และต่างประเทศ รวมถึง Margin ที่ขยายตัวจากการเจาะตลาดขาย Chain ร้านอาหารในไทย
9 ธ.ค. 2564

ผู้สื่อข่าวรายงานว่าวันนี้ (9 ธ.ค. 2564) ราคาหุ้น บริษัท ซีเฟรชอินดัสตรี จำกัด (มหาชน) หรือ CFRESH ณ เวลา 15:29 น. อยู่ที่ระดับ 3.92 บาท เพิ่มขึ้น 0.20 บาท หรือ 5.38% โดยทำจุดสูงสุดที่ 3.96 บาท และทำจุดต่ำสุดที่ 3.70 บาท ด้วยมูลค่าการซื้อขาย 58.02 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (25 พ.ย. 2564) ว่า แนวโน้มกำไรไตรมาส 4/2564-ไตรมาส 1/2565 ยังสดใสจากทั้งปริมาณขายที่เพิ่มขึ้นทั้งใน และต่างประเทศ รวมถึง Margin ที่ขยายตัวจากการเจาะตลาดขาย Chain ร้านอาหารในไทย ส่วนปัจจัยที่ต้องติดตามคือค่าเงินที่ผันผวน รวมถึงราคากุ้งที่มีเป็น Commodity สูง ซึ่งต้องติดตามอย่างต่อเนื่องในระยะยาว อย่างไรก็ตาม Valuation ยังถูก เทรดค่า PE เพียง 13 เท่า ทางฝ่ายวิจัยปรับเพิ่มราคาเป้าหมายกลางปี 2565 เป็น 5.40 บาท แนะนำ “ซื้อ”